turjo4nis/wikipedia-bn-dump-20250701 huggingface dataset:
হাবিবুল্লাহ কুরাইশি

হাবিবুল্লাহ কুরাইশি (১৮৬৫ – ১৯৪৩) অবিভক্ত বাংলার একজন দেওবন্দি ইসলামি পণ্ডিত, শিক্ষাবিদ, সমাজ সংস্কারক ও আধ্যাত্মিক ব্যক্তিত্ব ছিলেন। তিনি দারুল উলুম হাটহাজারী মাদ্রাসার সহপ্রতিষ্ঠাতা এবং এর প্রথম মহাপরিচালক। তিনি আশরাফ আলী থানভীর শিষ্য ছিলেন। আব্দুল ওয়াহেদ বাঙ্গালীর সংস্কারকাজে তার গুরুত্বপূর্ণ ভূমিকা রয়েছে।

জীবনী 
হাবিবুল্লাহ ১৮৬৫ সালে চট্টগ্রাম জেলার হাটহাজারী উপজেলার মির্জাপুর ইউনিয়নের চারিয়া গ্রামের কাজী পাড়ার মিয়াজি পরিবারে জন্মগ্রহণ করেন। তার পিতা মতিউল্লাহ একজন আলেম ছিলেন। তিনি মারওয়ান ইবনে হাকামের বংশধর হওয়ায় তার নামের শেষে কুরাইশি যুক্ত করা হয়। পাঁচ বছর বয়সে তার মাতৃবিয়োগ হয়। তিনি পিতার একমাত্র সন্তান ছিলেন। শুরুতে ইমামুদ্দিন মিয়াজির নিকট কুরআন এবং মছিউল্লাহর নিকট জামাতে নাহুম–হাশতুমের বইগুলো অধ্যয়ন করেন। এরপরে ভর্তি হন তৎকালীন চট্টগ্রামের একমাত্র ইসলামি উচ্চশিক্ষা প্রতিষ্ঠান মোহসেনিয়া মাদ্রাসায়। সেখানে জামাতে দুয়াম পর্যন্ত পড়ার পর তিনি দারুল উলুম দেওবন্দে চলে যান। দেওবন্দে কিছুদিন থাকার পর তিনি কানপুরের মাদ্রাসা জামেউল উলুমে চলে আসেন। সেখানে আশরাফ আলী থানভীর নিকট তিনি দীর্ঘ ৭ বছর অধ্যয়ন করেন। শিক্ষাজীবন সমাপ্তির পর তিনি থানভীর হাতে বায়আত গ্রহণ করেন। থানভী তাকে অনুমতি দিলে তিনি দেশে ফিরে এসে বাড়ির পাশে একটি হুজরা বানিয়ে আধ্যাত্মিক সাধনায় মগ্ন থাকতেন। এভাবে তিনি ২ বছর অবস্থান করেছেন। তারপরে আব্দুল ওয়াহেদ বাঙ্গালী, সুফি আজিজুর রহমান ও আব্দুল হামিদের সাথে তার সাক্ষাৎ হয়। তারা তাকে একটি মাদ্রাসা প্রতিষ্ঠার গুরুত্ব বুঝাতে শুরু করেন। বিষয়টির গুরুত্ব উপলব্ধি করে তিনি স্বীয় পীর থানভীর কাছে অনুমতি চেয়ে একটি পত্র লিখেন। থানভী অনুমতি দিলে তিনি বর্তমান চারিয়া মাদ্রাসার পশ্চিম পাশে একটা ছোট মাদ্রাসা ঘর নির্মাণ করে সেখানে শিক্ষকতা শুরু করেন। পরবর্তীতে সতীর্থদের পরামর্শে তিনি মাদ্রাসাটি তৎকালীন হাটহাজারী বাজারের পাঁকা মসজিদের পাশে স্থানান্তর করেন। নানাবিধ কারণে সেটিও স্থানান্তরের প্রয়োজন দেখা যায়। ১৮৯৯ সালে তার সহকর্মী ও স্থানীয়দের সহযোগিতায় বর্তমান স্থানে হাটহাজারী মাদ্রাসাটি প্রতিষ্ঠা করা হয়। তিনি তার পূর্বের মাদ্রাসা এবং তার সহকর্মী আব্দুল হামিদ তার মাদ্রাসাটি এখানে স্থানান্তর করেন। পরবর্তীতে মাদ্রাসার কর্মপরিধি বৃদ্ধি পেলে থানভীর নির্দেশে তিনি মাদ্রাসার মহাপরিচালক নিযুক্ত হন। ১৯৪১ সাল পর্যন্ত তিনি এ দায়িত্ব পালন করেছেন। মাহমুদ হাসান দেওবন্দি, আশরাফ আলী থানভী, ইসহাক বর্ধমানী তার শিক্ষক ছিলেন। ইসলামি শিক্ষা বিস্তারে তিনি গুরুত্বপূর্ণ ভূমিকা রেখেছেন। তার প্রত্যক্ষ ও পরোক্ষ মাধ্যমে অবিভক্ত বাংলা, আসাম ও বার্মায় প্রচুর মাদ্রাসা প্রতিষ্ঠিত ও পরিচালিত হয়েছে। ১৯৪৩ সালে তিনি মৃত্যুবরণ করেন। সাইদ আহমদ সন্দ্বীপির ইমামতিতে তার জানাজার নামাজ অনুষ্ঠিত হয়। তাকে হাটহাজারী মাদ্রাসার কেন্দ্রীয় কবরস্থানে জমিরুদ্দিন আহমদের পাশে দাফন করা হয়, বর্তমানে যা মাকবারায়ে হাবীবী নামে পরিচিত।

আরও দেখুন 
 দেওবন্দি ব্যক্তিত্বের তালিকা

তথ্যসূত্র

উদ্ধৃতি

গ্রন্থপঞ্জি 

 
 
 
 
 
 
 
 
 

দেওবন্দি ব্যক্তি
১৮৬৫-এ জন্ম
১৯৪৩-এ মৃত্যু
চট্টগ্রাম জেলার ইসলামি ব্যক্তিত্ব
দারুল উলুম হাটহাজারীর মহাপরিচালক
দারুল উলুম দেওবন্দের প্রাক্তন শিক্ষার্থী
সুন্নি ইসলামের পণ্ডিত
হানাফি ফিকহ পণ্ডিত
২০শ শতাব্দীর ইসলামের মুসলিম পণ্ডিত
ইসলামি ব্যক্তিত্ব
আশরাফ আলী থানভীর শিষ্য
দারুল উলুম হাটহাজারীর প্রতিষ্ঠাতা সদস্য
চট্টগ্রাম মাদ্রাসার প্রাক্তন শিক্ষার্থী
সুন্নি মুসলিম পণ্ডিত
১৯শ শতাব্দীর বাঙালি
২০শ শতাব্দীর বাঙালি
বাঙালি আলেম
আরব বংশোদ্ভূত বাংলাদেশী ব্যক্তি
ক্রিস্টসিনা সিমানোস্কায়া

ক্রিস্টসিনা সিয়ারহেয়েউনা সিমানোস্কায়া (, Łacinka: , ; জন্ম ১৯ নভেম্বর ১৯৯৬) একজন বেলারুশীয় স্প্রিন্টার। তিনি পোল্যান্ডের বিডগসজে ২০১৭ ইউরোপীয় অনুর্ধ্ব-২৩ চ্যাম্পিয়নশিপে রৌপ্য, ইতালীর নেপলসে ২০১৯ সামার ইউনিভার্সিয়েডের ২০০ মিটার স্প্রিন্টে স্বর্ণ এবং বেলারুশের মিনস্কে অনুষ্ঠিত ২০১৯ ইউরোপীয় গেমসে দলীয় ইভেন্টে রৌপ্য পদক অর্জন করেছেন।

সিমানোস্কায়া ২০২০ গ্রীষ্মকালীন অলিম্পিকে নারীদের ১০০ মিটার ও ২০০ মিটার ইভেন্টে অংশগ্রহণের জন্য উত্তীর্ণ হন। ২০২১ সালের ১লা আগস্ট তাকে তার ইচ্ছার বিরুদ্ধে টোকিওর হানিডা বিমানবন্দরে নিয়ে যাওয়া হয়। সেখানে তিনি বেলারুশগামী বিমানে উঠতে অস্বীকৃতি জানান। পরে তাকে পুলিশি সুরক্ষা দেওয়া হয় এবং পোল্যান্ড তাকে মানবিক ভিসা প্রদান করে। এরপর তিনি ২০২১ সালের ৪ঠা আগস্ট পোল্যান্ড গমন করেন।

প্রাথমিক জীবন
ক্রিস্টসিনা সিমানোস্কায়া পূর্ব বেলারুশের শহর ক্লিমাভিচিতে জন্মগ্রহণ করেন। ১৫ বছর বয়সে একজন অলিম্পিক প্রশিক্ষক তাকে তার একাডেমীতে যোগদানের আমন্ত্রণ জানালে তিনি তা গ্রহণ করেন। তার পিতামাতা প্রাথমিকভাবে তিনি পেশাদার অ্যাথলেট হতে পারবেন না ভেবে চিন্তিত হলেও পরে সিমানোস্কায়া ও তার দাদী তাদের বোঝাতে সক্ষম হন।

আন্তর্জাতিক প্রতিযোগিতা

স্বদেশ প্রেরণের চেষ্টা এবং পোল্যান্ডে আশ্রয় 

২০২১ সালের ৩০ জুলাই, সিমানোস্কায়া এক ইন্সটাগ্রাম ভিডিওতে তার সম্মতি ছাড়া ৪×৪০০ মিটার রিলেতে তার নাম দেওয়ায় বেলারুশ অলিম্পিক কমিটির কর্মকর্তাদের সমালোচনা করেন। ২০২১ সালের ১লা আগস্ট বেলারুশের সংবাদ মাধ্যম জোরপূর্বক সিমানোস্কায়াকে তার দেশে ফেরতের প্রচেষ্টার বিষয়ে প্রতিবেদন প্রকাশ করে। সিমানোস্কায়া সাংবাদিকদের জানান তিনি বেলারুশ ফেরত যেতে ভয় পাচ্ছেন এবং তিনি অন্য দেশে আশ্রয় নিতে চান। ২ আগস্ট, তাকে পোল্যান্ডে একটি মানবিক ভিসা দেওয়া হয়েছিল.

যদিও পশ্চিম ইউরোপের বেশিরভাগ দেশই তার সুরক্ষার প্রস্তাব দিয়েছিল, তবে তিনি পোল্যান্ডে আশ্রয় নেওয়ার সিদ্ধান্ত নিয়েছিলেন কারণ দেশটি স্পষ্টভাবে তাকে প্রতিযোগিতা চালিয়ে যাওয়ার সুযোগ দিয়েছিল; আইওসি পোলিশ অলিম্পিক কমিটির (পিকেওআই) কর্মকর্তাদের সাথে সিমানোস্কায়া পুনরায় প্রতিযোগিতা শুরু করার বিষয়ে যোগাযোগ করেছে। ৪ আগস্ট, তিসমানোস্কায়া ওয়ারশো চপিন বিমানবন্দরে উড়ে যান, যেখানে তার সাথে পোলিশ কর্মকর্তারা এবং বেলারুশীয় প্রবাসীরা দেখা করেছিলেন. আইওসির সভাপতি টমাস বাখ এবং জাপানের পররাষ্ট্র মন্ত্রণালয় উভয়েই ৬ আগস্ট বিবৃতি দিয়েছিলেন যে সিমানোস্কায়া সাথে যা ঘটেছিল তা "দুঃখজনক" এবং "অন্যায়" হিসাবে বর্ণনা করেছেন।

ব্যক্তিগত সেরা
আউটডোর
১০০ মিটার – ১১.০৪ (+০.৭ মিটার/সেকেন্ড, মিনস্ক ২০১৮)
২০০ মিটার – ২২.৭৮ (−১.২ মিটার/সেকেন্ড, মিনস্ক ২০১৯)

ইনডোর
৬০ মিটার – ৭.২১ (মোগিলভ ২০১৭)
২০০ মিটার – ২৩.৬২ (মোগিলভ ২০১৯)

মন্তব্য

তথ্যসূত্র

আরও পড়ুন
 
 
 

১৯৯৬-এ জন্ম
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
জীবিত ব্যক্তি
২০১৯ গ্রীষ্মকালীন ইউনিভার্সিয়াডের পদক বিজয়ী
অলিম্পিক মহিলা স্প্রিন্টার
পোল্যান্ডের নাগরিকীকৃত নাগরিক
দেনিল মালদোনাদো

দেনিল ওমার মালদোনাদো মাঙ্গুইয়া (; জন্ম: ২৬ মে ১৯৯৮; দেনিল মালদোনাদো নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব এভের্তোন এবং হন্ডুরাস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১৫ সালে, মালদোনাদো হন্ডুরাস অনূর্ধ্ব-১৭ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০১৯ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। তিনি হন্ডুরাসের হয়ে ২০১৯ কনকাকাফ গোল্ড কাপে অংশগ্রহণ করেছেন।

ব্যক্তিগতভাবে, মালদোনাদো বেশ কিছু পুরস্কার জয়লাভ করেছেন, যার মধ্যে ২০২০ কনকাকাফ পুরুষদের অলিম্পিক বাছাইপর্বের সেরা একাদশে অন্তর্ভুক্তি অন্যতম। দলগতভাবে, মালদোনাদো এপর্যন্ত ১টি শিরোপা জয়লাভ করেছেন, যা তিনি মোতাগুয়ার হয়ে জয়লাভ করেছেন।

প্রারম্ভিক জীবন
দেনিল ওমার মালদোনাদো মাঙ্গুইয়া ১৯৯৮ সালের ২৬শে মার্চ তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মালদোনাদো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 

১৯৯৮-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের ফুটবলার
ফুটবল রক্ষণভাগের খেলোয়াড়
হন্ডুরীয় ফুটবলার
লস অ্যাঞ্জেলেস ফুটবল ক্লাবের খেলোয়াড়
লিগা এমএক্সের খেলোয়াড়
মেজর লিগ সকারের খেলোয়াড়
হন্ডুরাসের আন্তর্জাতিক যুব ফুটবলার
হন্ডুরাসের অনূর্ধ্ব-২০ আন্তর্জাতিক ফুটবলার
হন্ডুরাসের আন্তর্জাতিক ফুটবলার
পুরুষ ফুটবল রক্ষণভাগের খেলোয়াড়
২০১৯ কনকাকাফ গোল্ড কাপের খেলোয়াড়
তেনকাশী জেলা

তেনকাশী, ভারতের তামিলনাড়ুর ৩৮টি জেলার মধ্যে একটি, ২২ নভেম্বর ২০১৯ তারিখে তিরুনেলভেলি জেলা থেকে এই জেলার উৎপত্তি হয়েছে। তামিলনাড়ু সরকার ১৮ জুলাই ২০১৮ তারিখে এটি তৈরির ঘোষণা দেয়। এর জেলা সদর দফতর তেনকাশীতে।

ভূগোল 
জেলার দক্ষিণে তিরুনেলভেলি জেলা, উত্তরে বিরুধুনগর জেলা, পূর্বে থুথুকুডি জেলা এবং পশ্চিমে কেরালা রাজ্যের কোল্লাম জেলা এবং পত্তনমতিট্টা জেলার অবস্থিত।

কালেক্টরদের তালিকা

রাজনীতি 
টেনকাসি বিধানসভা কেন্দ্র তেনকাসি লোকসভা কেন্দ্রের অংশ। তেনকাসি তামিলনাড়ুর লোকসভা (ভারতের সংসদীয়) আসন। আসনটি তফসিলি জাতিদের জন্য সংরক্ষিত।

সংসদীয় নির্বাচনী এলাকা

তামিলনাড়ু বিধানসভা কেন্দ্র

আরো দেখুন 

 তামিলনাড়ু জেলার তালিকা

তথ্যসূত্র 

তামিলনাড়ুর জেলা
উদ্ধৃতি শৈলীতে তামিল ভাষার উৎস (ta)
১৭৯০-এ ব্রিটিশ ভারতে প্রতিষ্ঠিত
তেনকাশী জেলা
সাধারণীকরণ

সাধারণীকরণ হল বিমূর্ততার একটি রূপ যার মাধ্যমে একটি নির্দিষ্ট সংঘটন বা দৃষ্টান্তের সাধারণ বৈশিষ্ট্যগুলোকে প্রচলিত ধারণা বা দাবি অনুসারে গঠন বা সূত্রায়িত করা হয়। সাধারণীকরণে উপাদনসামগ্রী নিয়ে গঠিত সেট অর্থাৎ ডোমেইনের অস্তিত্বকে সেই সাথে ঐ উপাদানসমূহের সরবরাহকৃত এক বা একাধিক সাধারণ বৈশিষ্ট্যকে সত্য বল ধরে নিয়ে এবং এইভাবে একটি ধারণাগত মডেল প্রণয়নের মাধ্যমে এমনভাবে উপস্থাপন করা হয় যেখানে এই অনুমানটি পরে সঠিক প্রমাণিত হয়। সাধারণীকরণ যেহেতু সকল বৈধ অবরোহী অনুমিতির (বিশেষকরে যুক্তিবিদ্যা, গণিত এবং বিজ্ঞানের) অপরিহার্য ভিত্তি তাই যেকোন নির্দিষ্ট পরিস্থিতির সাপেক্ষে কোন সাধারণীকরণ সত্যকে ধারণ করেছে কিনা তা যাচাই করা আবশ্যক।

সম্পূর্ণ কোন কিছুর অংশবিশেষকে এটি ঐ সম্পূর্ণ কোন কিছুর মাঝে অন্তর্গত হিসেবে শনাক্তকরণের প্রক্রিয়া বোঝাতেও সাধারণীকরণ ব্যবহার করা যেতে পারে। অংশবিশেষসমূহ যাদেরকে এদের নিজেদের নিয়ন্ত্রণে দেওয়া হলে সম্পর্কহীন হয়ে যেতে পারে তদেরকে একটি গ্রুপ হিসেবে অতঃপর নিজেদের মধ্যে একটি সাধারণ সম্পর্ক প্রতিষ্ঠার মাধ্যমে সম্পূর্ণের অংশ রূপে অন্তর্ভুক্ত করা যেতে পারে।

এমনকি সকল অংশসমূহের মধ্যে একটি সাধারণ সম্পর্ক প্রতিষ্ঠা না হওয়া পর্যন্ত অংশসমূহকে সম্পূর্ণের মধ্যে সাধারণীকরণ করা নাও যেতে পারে। এর অর্থ এই নয় যে অংশগুলি পরস্পরের সম্পর্কহীন; সাধারণীকরণের জন্য অদ্যাবধি সাধারণ কোন সম্পর্ক প্রতিষ্ঠা করা হয়নি এর মাধ্যমে শুধু এটাই বোঝানো হয়।

জ্ঞানের সংশ্লিষ্ট অনেক শাখায় সাধারণীকরণ ধারণাটির বিস্তৃত অনেক প্রয়োগ রয়েছে এবং বিশেষায়িত প্রেক্ষাপটে এর আরও সুনির্দিষ্ট একটি অর্থ থাকতে পারে (যেমন: মনোবিজ্ঞানে ক্ষেত্রে সাধারণীকরণ, শেখার ক্ষেত্রে সাধারণীকরণ)।

সাধারণভাবে, পরস্পর সম্পর্কযুক্ত A এবং B ধারণা দুটির মধ্যে A ধারণাটি B ধারণার একটি “সাধারণীকরণ” (এবং একইভাবে B ধারণাটি A ধারণার একটি বিশেষ ক্ষেত্র) হবে যদি এবং কেনল যদি উভয়ে নিম্নোক্ত শর্তগুলো বহন করে:
 B ধারণার যেকোন সংঘটন বা দৃষ্টান্ত A ধারণার দৃষ্টান্ত হয়
 A ধারণার এমন কিছু দৃষ্টান্ত থাকে যেগুলো B ধারণার দৃষ্টান্ত নয়

উদাহরণস্বরূপ, প্রাণির ধারণা হচ্ছে পাখির ধারণার সাধারণীকরণ কারণ প্রতিটি পাখিই প্রাণী হলেও সকল প্রাণী পাখি নয়।

উপার্থকতা ও অধ্যর্থকতা
সাধারণীকরণের সাথে বিশেষায়িতকরণের যে সংযোগ তার প্রতিফলন পরস্পর বিপরীত উপার্থকতা এবং অধ্যর্থকতা শব্দ দুটির মধ্যে দেখা যায়।
 
অধ্যর্থকতা শব্দটি একই জাতীয় কোন কিছুর শ্রেণি বা গ্রুপ বা জাতিবাচকতা অর্থে ব্যবহৃত হয়। যেমন: বৃক্ষ শব্দটি জীবজগতের শুধু শাল, সেগুন, বট জাতীয় বিষয়বস্তুগুলো নির্দেশ করে এবং রাষ্ট্র শব্দটি বাংলাদেশ, ভারত, নেপাল জাতীয় ভূখণ্ডগুলোক নির্দেশ। তাই বৃক্ষ হল শাল, সেগুন, বটের অধ্যর্থক শব্দ এবং রাষ্ট্র হল বাংলাদেশ, ভারত, নেপালের অধ্যর্থক শব্দ। অপরদিকে উপার্থকতা ঐ জাতি বা শ্রেণির অন্তর্গত সদস্যকে নির্দেশ করে। যেমন: উপর্যুক্ত উদাহরণের ক্ষেত্রে শাল, সেগুন, বট হল বৃক্ষের উপার্থক শব্দ এবং বাংলাদেশ, ভারত, নেপাল হল  রাষ্ট্রের উপার্থক শব্দ। অধ্যর্থকতা হল উপার্থকতার উপর আধিপত্যকারী এবং উপার্থকতা হল অধ্যর্থকতার অধস্থন।

উদাহরণ

তথ্যসূত্র

সবিচার চিন্তন
আরোহী যুক্তিবিন্যাস
সবিচার চিন্তন দক্ষতা
বিশাখা ল কলেজ

বিশাখা ল কলেজ বা ভিএলসি হল ভারতের অন্ধ্র প্রদেশের বিশাখাপত্তনমের ভীমিলি মণ্ডলের খ্রিস্ট বিদ্যা নগরের, জাতীয় সড়ক ১৬ এর পাশে অবস্থিত একটি বেসরকারি আইন স্কুল।  আইন স্কুল ৩ বছরের এলএলবি (অনার্স), পাঁচ বছরের সমন্বিত বিএ, এলএলবি এবং দুই বছর এলএলবি কোর্স করা যায়। এটি বার কাউন্সিল অব ইন্ডিয়া (বিসিআই), নয়াদিল্লি অনুমোদিত এবং অন্ধ্র বিশ্ববিদ্যালয়ের অধিভুক্ত। এই আইন শিক্ষাপ্রতিষ্ঠানটি ২০০৯ সালে প্রতিষ্ঠিত হয়েছিল।

তথ্যসূত্র 

 
২০০৯-এ অন্ধ্রপ্রদেশে প্রতিষ্ঠিত
২০০৯-এ প্রতিষ্ঠিত শিক্ষাপ্রতিষ্ঠান
অন্ধ্রপ্রদেশের বিশ্ববিদ্যালয় ও কলেজ
অন্ধ্রপ্রদেশের আইন বিদ্যালয়
বীরাভাল্লি কলেজ অব ল

বীরাভাল্লি কলেজ অব ল একটি বেসরকারি আইন স্কুল, যা ভারতের অন্ধ্র প্রদেশ রাজ্যের পূর্ব গোদাবরী জেলার রাজামুন্দ্রির প্রকাসমনগরের কোটিলিঙ্গালা পেটায় অবস্থিত।  এই আইন কলেজ ৩ বছরের এলএলবি (অনার্স), পাঁচ বছরের সমন্বিত বিএ, এলএলবি এবং দুই বছর এলএলবি কোর্স করা যায়। এটি বার কাউন্সিল অব ইন্ডিয়া (বিসিআই), নয়াদিল্লি অনুমোদিত এবং অন্ধ্র বিশ্ববিদ্যালয়ের অধিভুক্ত। এই আইন শিক্ষাপ্রতিষ্ঠানটি ২০০৯ সালে প্রতিষ্ঠিত হয়েছিল।

তথ্যসূত্র 

 
২০০৯-এ অন্ধ্রপ্রদেশে প্রতিষ্ঠিত
২০০৯-এ প্রতিষ্ঠিত শিক্ষাপ্রতিষ্ঠান
অন্ধ্রপ্রদেশের বিশ্ববিদ্যালয় ও কলেজ
অন্ধ্রপ্রদেশের আইন বিদ্যালয়
সেন্ট মেরিস ইংলিশ হাই স্কুল, মালিগাঁও

সেন্ট মেরিস ইংলিশ হাই স্কুল একটি বেসরকারি ক্যাথলিক মাধ্যমিক মেয়েদের বিদ্যালয়, যা ভারতের আসামের গুয়াহাটির মালিগাঁওয়ে অবস্থিত। এটি পরিচালনা করে ডন বস্কোর সেলসিয়ান সিস্টার্স। এটি কেন্দ্রীয় মাধ্যমিক শিক্ষা বোর্ড কর্তৃক স্বীকৃত।

ইতিহাস 
বিদ্যালয়টি ১০ জানুয়ারী ১৯৬৬ সালে গুয়াহাটির সেন্ট মেরি বিদ্যালয়ের সাথে যুক্ত একটি প্রাথমিক বিদ্যালয় হিসাবে প্রতিষ্ঠিত হয়েছিল। ১৯৮৮ সালে বিদ্যালয়টিকে একটি মাধ্যমিক বিদ্যালয়ে অন্তর্ভুক্ত করার জন্য সম্প্রসারিত হতে শুরু করে। এটি ১৯৯১ সালে একটি পূর্ণাঙ্গ উচ্চ বিদ্যালয়ে পরিণত হয়।

তথ্যসূত্র 

 
১৯৬৬-এ প্রতিষ্ঠিত শিক্ষাপ্রতিষ্ঠান
গুয়াহাটির বিদ্যালয়
আসামের উচ্চ বিদ্যালয় ও মাধ্যমিক বিদ্যালয়
আসামের খ্রিস্টান বিদ্যালয়
বেগম শেখ ফজিলাতুন্নেছা মহিলা কামিল মাদ্রাসা

বেগম শেখ ফজিলাতুন্নেছা মহিলা কামিল মাদ্রাসা পিরোজপুর জেলার মঠবাড়িয়া উপজেলায় অবস্থিত একটি আলিয়া কামিল মাদ্রাসা। তবে স্থানীয়ভাবে মাদ্রাসাটি মঠবাড়িয়া কামিল মাদ্রাসা নামেও পরিচিত। ১৯৯৬ সালে প্রতিষ্ঠিত এই আলিয়া মাদ্রাসা শেখ মুজিবুর রহমানের স্ত্রী শেখ ফজিলাতুন্নেছা মুজিবের নামে নামকরণ করা হয়েছে। বর্তমানে মাদ্রাসাটি ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। মাদ্রাসার বর্তমান অধ্যক্ষের নাম মাওলানা আবুল কালাম শরীফ।

অবস্থান 
মঠবাড়িয়া ফজিলাতুন্নেছা মহিলা কামিল মাদ্রাসা বরিশাল বিভাগের পিরোজপুর জেলার মঠবাড়িয়া উপজেলায় নাগ্রাভাঙ্গা বাদুরা গ্রামে অবস্থিত।

ইতিহাস 
পিরোজপুর জেলার মঠবাড়িয়া উপজেলায় আধুনিক ইসলামী শিক্ষা প্রসারের জন্য ১৯৯৬ সালে ১ জানুয়ারিতে শেখ ফজিলাতুন্নেছার নামে মাদ্রাসাটি প্রতিষ্ঠা করা হয়। এবং ১৯৯৮ সালেই মাদ্রাসাটি সরকারি স্বীকৃতি পায়, বর্তমানে মাদ্রাসাটি আলিয়া মাদ্রাসা শিক্ষার সর্বোচ্চ পর্যায় একটি কামিল মাদ্রাসা। এই মাদ্রাসাটি ফাজিল ও কামিল পরীক্ষার জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অন্তর্ভুক্ত ছিলো, এরপর থেকে ইসলামি আরবি বিশ্ববিদ্যালয়ের অধিভুক্ত রয়েছে।

২০১৯ সালে মাদ্রাসার নিকটেই স্থানীয় খালের ভাঙ্গনে মাদ্রাসাটি দেয়াল সীমানা ভেঙ্গে যাওয়ার উপক্রম হয়েছিলো।

শিক্ষা কার্যক্রম 
মাদ্রাসাটিতে ইবতেদায়ী থেকে শুরু করে কামিল শ্রেণী পর্যন্ত রয়েছে। মাদ্রাসার ফাজিল শ্রেণীতে আল কুরআন, আল হাদিস বিষয়ে পাঠদান করা হয়, এবং কামিল শ্রেণীতে তাফসীর বিভাগ, আরবি বিভাগ, ইসলামের ইতিহাস প্রভৃতি বিভাগ রয়েছে। এই মাদ্রাসাটিতে প্রতি মাসে একবার করে শেখ রাসেল ডিজিটাল ল্যাব পরিদর্শন করা হয়। মাদ্রাসার অধ্যক্ষ মাওলানা আবুল কালাম শরীফ এবং উপাধ্যক্ষ মোঃ আবু জাফর সালেহ।

এই মাদ্রাসাতে শেখ মুজিবুর রহমানের উপর পড়াশোনা ও গবেষণা করার জন্য বঙ্গবন্ধু কর্নার স্থাপন করা হয়েছে। এছাড়াও মাদ্রাসাটিতে বিশাল আয়তনের একটি পাঠাগার রয়েছে, এই পাঠাগারটি বাংলাদেশ মাদরাসা গ্রন্থাগার সমিতির সাথে সংযুক্ত রয়েছে।

তথ্যসূত্র 

পিরোজপুর জেলার আলিয়া মাদ্রাসা
১৯৯৬-এ প্রতিষ্ঠিত শিক্ষাপ্রতিষ্ঠান
১৯৯৬-এ বাংলাদেশে প্রতিষ্ঠিত
বাংলাদেশের মহিলা আলিয়া মাদ্রাসা
বাংলাদেশের কামিল মাদ্রাসা
সত্যনারায়ণ পূজা

সত্যনারায়ণ পূজা হিন্দু দেবতা বিষ্ণুর ধর্মীয় আচার পূজা। মধ্যযুগে রচিত সংস্কৃত স্কন্দ পুরাণে উক্ত পূজার বর্ণনা করা হয়েছে।

মাধুরী ইয়াদলাপতির মতে, বৃহত্তর পবিত্র বিশ্বে কৃতজ্ঞচিত্তে অংশগ্রহণের নম্রতাবোধ জাগ্রত করার মাধ্যমে হিন্দু পূজা রীতি ভক্তিময় উপাসনার নৈকট্যকে কীভাবে সহজ করে ফেলে সত্যনারায়ণ পূজা হল তার একটি উদাহরণ।

বাংলা সাহিত্যে সত্যনারায়ণ ও সত্যনারায়ণ পূজা
বাংলা সাহিত্যে পাঁচালি নামের একটি ধারা রয়েছে যার মধ্যে সত্যনারায়ণ কথা বা সত্যনারায়ণ পাঁচালির উল্লেখ পাওয়া যায়, বিভিন্ন সময়ে যার বিভিন্ন কবির বিভিন্ন সংস্করণ বিদ্যমান থাকলেও বিষয়বস্তুর ধরন মোটামুটি একই। অধুনা আবিষ্কৃত বাবুরামের সত্যনারায়ণ পাঁচালির বিষয়বস্তুুর ধরণও অন্যান্যগুলোর মতোই। যে সত্যনারায়ণ পূজা করবে জন্য এটি তার জন্য প্রভূত জাগতিক ও আধ্যাত্মিক কল্যাণ নিয়ে আসবে এসব এই কথায় এমনটা দেখা যায়। হিন্দু সৃষ্টিতত্ত্বের চার যুগের শেষ কলিযুগে দেবতা নারায়ণ তাঁর ভক্তদের বিশেষ করে যারা সত্যনারায়ণ পূজা করবে এবং এতে অংশ নেবে তাদের কীভাবে সাহায্য করবেন তার সেই প্রতিশ্রুতি এই কথায় বলা হয়। সত্যনারায়ণ পূজা স্বয়ং ঈশ্বরের কাছে একটি প্রতিশ্রুতি হিসেবে এবং এ পূজা করতে ব্যর্থ হলে বা প্রতিশ্রুতি ভুলে গেলে এর ফলে যে দুর্দশা তারও উল্লেখ দৃশ্যমান এই সাহিত্যে।

পূজার উপকরণ
পূজার জন্য প্রয়োজনীয় উপকরণ সামগ্রীর একটি তালিকা নিচে দেওয়া হল:

 হলুদের গুঁড়া
 কুমকুম (লাল সিঁদুর)
 নবধান্য (নয় প্রকার শস্য যার প্রতিটি এক একটি নবগ্রহের প্রতিনিধিত্ব করে)
 নৈবেদ্য (ঈশ্বরের উদ্দেশ্য উৎসর্গীকৃত খাদ্য)
 ধূপকাঠি
 কর্পূর
 চন্দনের কাই
 ভগবান সত্যনারায়ণের একটি ছবি
 ভগবান সত্যনারায়ণের একটি ছোট মূর্তি অথবা মুদ্রা (না হলেও চলবে)
 গম বা জোয়ার (ধান নয়)
 দূর্বাঘাস
 পান পাতা (১০০)
 সুপারি (৫০)
 মুদ্রা (৪০)
 শুকনো খেঁজুর / বাদাম (৫০)
 নারকেল (৮)
 ফুল, তুলসী পাতা
 মালা ও ফুলের মালা
 দুটি পাত্র (রূপা, তামা, পিতল, এমনকি মাটির হলেও চলবে) – একটি কলসীর জন্য ও অন্যটি পূজার রীতির জন্য
 দুটি চ্যাপ্টা থালা
 একটি ঘণ্টা
 একটি বড় পিঁড়ি (বেদি হিসাবে ব্যবহারের জন্য)
 একটি বড় হলুদ কাপড় (বেদি ঢাকতে); পীত সত্যনারায়ণের প্রিয় রং এবং তিনি পিতাম্বর বা হলুদ কাপড় পরেন
 একটি হলুদ বা লাল কাপড়ের টুকরো (কলসী জন্য)
 একটি ঘি বাতি (কমপক্ষে তিনটি পলিতাসহ)
 একটি তেলের বাতি
 তুলার পলিতা
 পঞ্চামৃত (কাঁচা দুধ, দই, মধু, চিনি ও ঘি এর মিশ্রণ)

থাকলে ভাল
 শঙ্খ
 এক হাজার তুলসী পাতা।
 তুলসী মঞ্জরী
 ছাউনি হিসেবে কলা গাছ/পাতা
 সাদা তিল দুই অঙ্গুষ্ঠ (টেবিল চামচ) পরিমাণ; (সাদা সাদা তিল ভগবান সত্যনারায়ণের প্রিয় এবং গোলাপ তার সর্বাধিক পছন্দের ফুল)

আরও দেখুন
 পূজা (হিন্দুধর্ম)
 শিব পূজা
 হিন্দু দেবদেবী
 সত্য পীর

তথ্যসূত্র

আরও পড়ুন
 Thousand Names of Vishnu and Satyanarayan Vrat () by Swami Satyananda Saraswati, Devi Mandir.

বহিঃসংযোগ
 Annavaram Devasthanam Official site for Annavaram Devastanam
 Sri Satya Narayan Katha & Vidhi  Sri Satyanarayan Puja Vidhi and Katha.(Hindi)
Satyanarayan katha and puja vidhi  Satyanarayan bhagwan katha and puja vidhi in hindi

বৈষ্ণবধর্ম
হিন্দু মন্ত্র
পূজা (হিন্দুধর্ম)
হিন্দু উৎসব
ভারতের হিন্দু উৎসব
হিন্দু ধর্মে পূজার ধরন
বৈষ্ণব সম্প্রদায়
হ্যাজাক

হ্যাজাক (ইংরেজি: Petromax বা paraffin lamp) হলো বিংশ শতাব্দীর গোড়ার দিকে সারা বিশ্বে প্রখর আলোক বাতি হিসাবে ব্যবহৃত; যা সংযুক্ত বাল্প-আকৃতির জালের মতো আবরণ (ম্যান্টেল) উত্তপ্ত হয়ে উজ্জ্বল আলো বিকিরণ করে। এর ইংরেজি নাম পেট্রোম্যাক্স। কেউ কেউ এটাকে প্যারাফিন প্রেসার লণ্ঠন বলে। বর্তমানে এ বাতিটি বিলুপ্ত প্রায়।

পরিচয় ও গঠন
দেখতে হ্যাজাক বাতি হারিকেনের মতোই। তবে আকারে বেশ বড়। আর প্রযুক্তিও ভিন্ন। জ্বলে পাম্প করে চালানো কেরোসিনের কুকারের মতো একই প্রযুক্তিতে। চুলার বার্নারের বদলে এতে আছে ঝুলন্ত একটা সলতে। যেটা দেখতে ১০০ ওয়াটের সাদা টাংস্টেন বাল্বের মতো। অ্যাজবেস্টরে তৈরি। এটা পুড়ে ছাই হয়ে যায় না। পাম্প করা তেল একটা নলের ভেতর দিয়ে গিয়ে স্প্রে করে ভিজিয়ে দেয় সলতেটা। এটা জ্বলতে থাকে চেম্বারে যতক্ষণ তেল আর হাওয়ার চাপ থাকে ততক্ষণ। তেলের চেম্বারের চারদিকে থাকে চারটি বোতাম। একটি পাম্পার। একটি অ্যাকশন রড। একটা হাওয়ার চাবি। আর একটি অটো লাইটার বা ম্যাচ। অ্যাকশন রডের কাজ হচ্ছে তেল বের হওয়ার মুখটা পরিষ্কার রাখা। হাওয়ার চাবি দিয়ে পাম্পারে পাম্প করা বাতাসের চাপ কমানো-বাড়ানো হয়। অটো ম্যাচ করে দিয়াশলাইয়ের কাজ। একবার হাওয়া দিলে জ্বলতে থাকে বেশ কয়েক ঘণ্টা।

আবিষ্কার
জার্মানের ম্যাক্স গ্রেটেজ ১৯১০ সালে পেট্রোম্যাক্স ল্যাম্প বা হ্যাজাক বাতি আবিষ্কার করেন।

প্রকার ভেদ
 ডাবল বিচ্ছু। তৈরি হতো জার্মানিতে
 অ্যাংকর-অ্যাংকর চায়নার তৈরি 
 ডে-লাইট হ্যাজাক।

জ্বালানি
কেরোসিন ও ডিজেল।

ব্যবহার
গ্রামের বিভিন্ন সামাজিক অনুষ্ঠান, যাত্রা, সার্কাস, পালাগান, হাট-বাজার, মেলাতে এই বাতির ব্যবহার হতো। এই বাতির আলোর প্রখরতা তীব্র। বলা হয় ৪০০ ওয়াটের সাধারণ বৈদ্যুতিক বাতির সমপরিমাণ আলো দিতে সক্ষম এই বাতি।

হ্যাজাকের এ-কাল
নিয়মিত ব্যবহার না থাকলেও একবারেই বিলীন হয়ে যায়নি হ্যাজাক। এখনো প্রত্যন্ত অঞ্চলের কেউ কেউ মুরগি আর মাছের খামারে হ্যাজাক বাতি ব্যবহার করে, বিশেষ করে একদিনের বাচ্চা যখন শেডে তোলা হয়, তখন তাদের ৪০ ঘণ্টাই উজ্জ্বল আলোর দরকার হয়। সাধারণ বৈদ্যুতিক বাতিতে সেটা সম্ভব হয় না বলে খামারিরা হ্যাজাক ব্যবহার করেন। আবার বর্ষার পর শীতের শুরুতে যখন নদী-নালায় পানি কমতে থাকে, তখন রাতের বেলায় হ্যাজাক জ্বালিয়ে মাছ শিকার করে কেউ কেউ। হ্যাজাকের তীব্র আলোতে ছুটে আসে মাছ। তবে এটা চলে বছরে মাত্র মাস দুয়েক।

আরও দেখুন
 লণ্ঠন
 মোমবাতি
 মশাল
 বাতিঘর
 হারিকেন (বাতি)
 কূপি

তথ্যসূত্র 

আলো
সরঞ্জাম
দ্রুত অ্যান্টিজেন পরীক্ষা

{{#ifexpr:>20210814155000|}}

অ্যান্টিজেন পরীক্ষা দ্রুত
্

একটি দ্রুত অ্যান্টিজেন পরীক্ষা (RAT), বা দ্রুত পরীক্ষা, পয়েন্ট-অফ-কেয়ার পরীক্ষার জন্য উপযুক্ত একটি দ্রুত ডায়াগনস্টিক পরীক্ষা যা সরাসরি অ্যান্টিজেনের উপস্থিতি বা অনুপস্থিতি শনাক্ত করে। এটি সাধারণত SARS-CoV-2 শনাক্তকরণের জন্য ব্যবহৃত হয়, যে ভাইরাসটি COVID-19 সৃষ্টি করে। দ্রুত পরীক্ষা হল একধরনের পার্শ্বীয় প্রবাহ পরীক্ষা যা প্রোটিন শনাক্ত করে, এটি অন্যান্য মেডিকেল পরীক্ষা থেকে আলাদা যা অ্যান্টিবডি শনাক্ত করে (অ্যান্টিবডি পরীক্ষা) বা নিউক্লিক অ্যাসিড (নিউক্লিক অ্যাসিড পরীক্ষা), পরীক্ষাগার বা পয়েন্ট-অফ-কেয়ার ধরনের। দ্রুত পরীক্ষাগুলি সাধারণত 5 থেকে 30 মিনিটের মধ্যে একটি ফলাফল দেয়, ন্যূনতম প্রশিক্ষণ বা অবকাঠামো প্রয়োজন এবং উল্লেখযোগ্য খরচের সুবিধা রয়েছে।

ব্যবহার করে 

RAT বা RADT- এর সাধারণ উদাহরণগুলির মধ্যে রয়েছে:

 কোভিড -১--পরীক্ষা-সংক্রান্ত দ্রুত পরীক্ষা
 দ্রুত স্ট্রেপ পরীক্ষা (স্ট্রেপ্টোকোকাল অ্যান্টিজেনের জন্য)
 দ্রুত ইনফ্লুয়েঞ্জা ডায়াগনস্টিক পরীক্ষা (RIDTs) (ইনফ্লুয়েঞ্জা ভাইরাস অ্যান্টিজেনের জন্য)
 ম্যালেরিয়া অ্যান্টিজেন সনাক্তকরণ পরীক্ষা (প্লাজমোডিয়াম অ্যান্টিজেনের জন্য)

কোভিড -১ rapid দ্রুত অ্যান্টিজেন পরীক্ষা 

কোভিড -১ for এর জন্য দ্রুত অ্যান্টিজেন পরীক্ষা এই পরীক্ষার অন্যতম দরকারী প্রয়োগ। প্রায়শই পার্শ্বীয় প্রবাহ পরীক্ষা বলা হয়, তারা বিশ্বব্যাপী সরকারগুলিকে বিভিন্ন সুবিধা প্রদান করেছে। তারা ন্যূনতম প্রশিক্ষণ দিয়ে দ্রুত বাস্তবায়ন করে, উল্লেখযোগ্য খরচ সুবিধা প্রদান করে, পিসিআর পরীক্ষার বিদ্যমান ফর্মগুলির একটি ভগ্নাংশ খরচ করে এবং ব্যবহারকারীদের 5-30 মিনিটের মধ্যে একটি ফলাফল দেয়। দ্রুত অ্যান্টিজেন পরীক্ষাগুলি গণ পরীক্ষা বা জনসংখ্যা বিস্তৃত স্ক্রিনিং পদ্ধতির অংশ হিসাবে তাদের সর্বোত্তম ব্যবহার খুঁজে পেয়েছে। তারা এই পন্থায় সফল হয় কারণ পূর্বোক্ত সুবিধা ছাড়াও, তারা এমন ব্যক্তিদের চিহ্নিত করে যারা সবচেয়ে সংক্রামক এবং সম্ভাব্যভাবে অন্য অনেক লোকের কাছে ভাইরাস ছড়িয়ে দিতে পারে। এটি কোভিড -১ of এর অন্যান্য ফর্ম যেমন পিসিআর থেকে কিছুটা আলাদা যা সাধারণত ব্যক্তিদের জন্য একটি দরকারী পরীক্ষা হিসাবে দেখা হয়।

বৈজ্ঞানিক ভিত্তি এবং অন্তর্নিহিত জীববিজ্ঞান 

অ্যান্টিজেন পরীক্ষা এবং অ্যান্টিবডি পরীক্ষাগুলি প্রায়শই এক বা অন্য ধরনের ইমিউনোঅ্যাসেস (আইএএস) হয়, যেমন ডিপস্টিক আইএ বা ফ্লুরোসেন্স ইমিউনোসেস, তবে র্যাট একটি ইমিউনোক্রোমাটোগ্রাফিক অ্যাস যা ভিজ্যুয়াল ফলাফল দেয় যা খালি চোখে দেখা যায়। এটি গুণগত হিসাবে বিবেচিত হয় কিন্তু RDT পরীক্ষায় অভিজ্ঞ ব্যক্তি সহজেই ফলাফল পরিমাপ করতে পারে। স্ক্রিনিং টেস্ট হচ্ছে, যদি পরীক্ষার জন্য সংবেদনশীলতা এবং নির্দিষ্টতা অপেক্ষাকৃত কম হয় তাহলে পিসিআর টেস্টিং বা ওয়েস্টার্ন ব্লটের মতো নিশ্চিত পরীক্ষার ভিত্তিতে ফলাফল মূল্যায়ন করা উচিত।

একটি অ্যান্টিবডি পরীক্ষার (যেমন অ্যান্টিবডি-সনাক্তকরণ দ্রুত এইচআইভি পরীক্ষা) উপর একটি অ্যান্টিজেন পরীক্ষার একটি সহজাত সুবিধা হল যে এটি সংক্রমণ শুরু হওয়ার পরে ইমিউন সিস্টেমের অ্যান্টিবডি তৈরি করতে সময় নিতে পারে, কিন্তু বিদেশী অ্যান্টিজেনটি এখনই উপস্থিত। যদিও কোন ডায়াগনস্টিক পরীক্ষায় মিথ্যা নেতিবাচক থাকতে পারে, এই বিলম্বের সময়টি অ্যান্টিবডি পরীক্ষায় মিথ্যা নেতিবাচকতার জন্য বিশেষভাবে বিস্তৃত পথ খুলে দিতে পারে, যদিও বিশদটি নির্ভর করে কোন রোগ এবং কোন পরীক্ষায় জড়িত। একটি দ্রুত অ্যান্টিজেন টেস্ট তৈরিতে সাধারণত US $ 5.00 খরচ হয়।

তথ্যসূত্র 

স্বাস্থ্য পরীক্ষা
চিকিৎসাবিজ্ঞান পরিভাষা
আণবিক জীববিজ্ঞান
জৈবপ্রযুক্তি
আণবিক জীববিজ্ঞান প্রযুক্তি
ক্রোমাটোগ্রাফি
ব্রায়ান রামোস

ব্রায়ান আন্দ্রেস রামোস পাস (; জন্ম: ৮ আগস্ট ২০০১; ব্রায়ান রামোস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব রেয়াল এস্পানিয়ার হয়ে গোলরক্ষক হিসেবে খেলেন।

২০১৯–২০ মৌসুমে, হন্ডুরীয় ক্লাব রেয়াল এস্পানিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

প্রারম্ভিক জীবন
ব্রায়ান আন্দ্রেস রামোস পাস ২০০১ সালের ৮ই আগস্ট তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
রামোস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 

২০০১-এ জন্ম
জীবিত ব্যক্তি
২০২০ গ্রীষ্মকালীন অলিম্পিকের ফুটবলার
ফুটবল গোলরক্ষক
হন্ডুরীয় ফুটবলার
পুরুষ ফুটবল গোলরক্ষক